Document ID: 32012R0441

UREDBA KOMISIJE (EU) št. 441/2012
z dne 24. maja 2012
o spremembi prilog II in III k Uredbi (ES) št. 396/2005 Evropskega parlamenta in Sveta glede mejnih vrednosti ostankov za bifenazat, bifentrin, boskalid, kadusafos, klorantraniliprol, klorotalonil, klotianidin, ciprokonazol, deltametrin, dikambo, difenokonazol, dinokap, etoksazol, fenpiroksimat, flubendiamid, fludioksonil, glifosat, metalaksil-M, meptildinokap, novaluron, tiametoksam in triazofos v ali na nekaterih proizvodih
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 14(1)(a) Uredbe,
ob upoštevanju naslednjega:
(1)
Mejne vrednosti ostankov („MRL“) za bifenazat, bifentrin, klorotalonil, deltametrin, etoksazol, glifosat, metalaksil-M in triazofos so bile določene v Prilogi II in delu B Priloge III k Uredbi (ES) št. 396/2005. MRL za boskalid, klorantraniliprol, klotianidin, ciprokonazol, dikambo, difenokonazol, dinokap, fenpiroksimat, flubendiamid, fludioksonil, meptildinokap, novaluron in tiametoksam so bile določene v delu A Priloge III k Uredbi (ES) št. 396/2005. MRL za kadusafos niso bile določene v nobeni prilogi k Uredbi (ES) št. 396/2005.
(2)
V okviru postopka je bila za registracijo fitofarmacevtskega sredstva, ki vsebuje aktivno snov metalaksil-M, za uporabo na solati, motovilcu, endiviji, kreši, rani barbici, rukvici/rukoli, ogrščici, listih in brstičih kapusnic v skladu s členom 6(1) Uredbe (ES) št. 396/2005 vložena vloga za spremembo obstoječih MRL.
(3)
Za fludioksonil je bila vložena vloga za uporabo na motovilcu, solati, endiviji, kreši, rukoli, listih in brstičih kapusnic, špinači, blitvi in svežih zeliščih. Za glifosat je bila vložena vloga za uporabo na leči. Za klorantraniliprol je bila vložena vloga za uporabo na citrusih, jagodah, fižolu in grahu v strokih in brez strokov, leči, drugih stročnicah, artičokah, rižu in kavnih zrnih.
(4)
V skladu s členom 8 Uredbe (ES) št. 396/2005 je zadevna država članica te vloge ocenila in Komisiji predložila poročila o ocenah.
(5)
Evropska agencija za varnost hrane (v nadaljnjem besedilu: Agencija) je preučila vloge in poročila o ocenah, zlasti glede tveganj za potrošnike in po potrebi za živali, ter predložila utemeljena mnenja o predlaganih MRL (2). Ta mnenja je poslala Komisiji in državam članicam ter jih javno objavila.
(6)
Agencija je v utemeljenih mnenjih ugotovila, da podatki o uporabi fludioksonila na motovilcu, kreši, rukoli, listih in brstičih kapusnic ter svežih zeliščih niso zadostni za odobritev zahtevanih MRL. Agencija je nadalje ugotovila, da podatki o uporabi klorantraniliprola na fižolu brez strokov, grahu v strokih in brez strokov, leči in drugih stročnicah niso zadostni za odobritev zahtevanih MRL.
(7)
Agencija je v utemeljenih mnenjih glede vseh drugih vlog ugotovila, da so izpolnjene vse zahteve po podatkih in da so spremembe MRL, ki jih priporoča Agencija, sprejemljive glede varnosti potrošnikov po oceni izpostavljenosti potrošnikov za 27 posebnih evropskih potrošniških skupin. Agencija je upoštevala najnovejše informacije o toksikoloških značilnostih metalaksila-M. Niti pri vseživljenjski izpostavljenosti tej snovi z uživanjem vseh živil, ki bi te snovi lahko vsebovala, niti pri kratkoročni izpostavljenosti zaradi čezmernega uživanja zadevnih pridelkov in proizvodov ni bilo ugotovljeno tveganje, da se preseže sprejemljivi dnevni vnos ali akutni referenčni odmerek.
(8)
Komisija za Codex Alimentarius (CAC) (3) je 9. julija 2011 sprejela vrednosti CXL za bifenazat, bifentrin, boskalid, kadusafos, klorantraniliprol, klorotalonil, klotianidin, ciprokonazol, deltametrin, dikambo, difenokonazol, dinokap, etoksazol, fenpiroksimat, flubendiamid, fludioksonil, meptildinokap, novaluron, tiametoksam in triazofos. Te vrednosti CXL je treba vključiti v Uredbo (ES) št. 396/2005 kot MRL z izjemo tistih vrednosti CXL, ki za skupino evropskih potrošnikov niso varne in za katere je Unija Komisiji CAC sporočila svoj pridržek (4).
(9)
Iz utemeljenih mnenj in znanstvenega poročila Agencije ter ob upoštevanju dejavnikov, ki vplivajo na zadevno odločitev, je razvidno, da predlagane spremembe MRL izpolnjujejo zahteve iz člena 14(2) Uredbe (ES) št. 396/2005.
(10)
Uredbo (ES) št. 396/2005 je zato treba ustrezno spremeniti.
(11)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala -
SPREJELA NASLEDNJO UREDBO:
Člen 1
Prilogi II in III k Uredbi (ES) št. 396/2005 se spremenita v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. maja 2012

Labels: 17
20
0
3
6